62021TO0165_INF
Определение на Общия съд (осми състав) от 9 ноември 2021 г. —Amort и др./Комисия
(Дело T‑165/21)
„Жалба за отмяна — Лекарствени продукти за хуманна употреба — Условно разрешение за пускане на пазара на лекарствения продукт за хуманна употреба „COVID-19 Vaccine AstraZeneca — Ваксина срещу COVID-19 (ChAdOx1-S [рекомбинантна])“ — Липса на правен интерес — Липса на пряко засягане — Липса на лично засягане — Акт, който не е подзаконов — Недопустимост“
1.
Жалба за отмяна — Правен интерес — Жалба, подадена от жалбоподател, който не е адресат на обжалвания акт — Допустимост — Условие — Акт, който поражда задължителни правни последици за жалбоподателя — Решение на Комисията за условно разрешаване на търговията с ваксина срещу КОВИД-19 — Акт, с който не се променя правното положение на жалбоподателя — Липса на правен интерес
(член 263, четвърта алинея ДФЕС)
(вж. т. 28—32, 37 и 38)
2.
Жалба за отмяна — Физически или юридически лица — Актове, които ги засягат пряко и лично — Пряко засягане — Критерии — Решение на Комисията за условно разрешаване на търговията с ваксина срещу КОВИД-19 — Липса на пряко засягане на жалбоподателя
(член 263, четвърта алинея ДФЕС)
(вж. т. 40—42, 47, 48 и 51)
3.
Жалба за отмяна — Физически или юридически лица — Актове, които ги засягат пряко и лично — Решение на Комисията за условно разрешаване на търговията с ваксина срещу КОВИД-19 — Жалба от частноправни субекти, които изтъкват нарушение на основни права — Липса на лично засягане
(член 263, четвърта алинея ДФЕС)
(вж. т. 52—56)
4.
Жалба за отмяна — Физически или юридически лица — Понятие за подзаконов акт по смисъла на член 263, четвърта алинея ДФЕС — Всеки акт с общо приложение, с изключение на законодателните актове — Решение на Комисията за условно разрешаване на търговията с ваксина срещу КОВИД-19 — Изключване
(член 263, четвърта алинея ДФЕС)
(вж. т. 57 и 58)
5.
Основни права — Право на ефективна съдебна защита — Контрол за законосъобразност на актовете на Съюза — Правила — Защита на това право от съда на Съюза или от националните съдилища в зависимост от правното естество на обжалвания акт
(член 19, параграф 1 ДЕС; членове 263 ДФЕС, 267 ДФЕС и член 277 ДФЕС; член 47 от Хартата на основните права на Европейския съюз)
(вж. т. 63—66)
Предмет
Искане на основание член 263 ДФЕС за отмяна на Решение за изпълнение C(2021) 698 (final) на Комисията от 29 януари 2021 година за издаване на условно разрешение за пускане на пазара съгласно Регламент (ЕО) № 726/2004 на Европейския парламент и на Съвета на „COVID-19 Vaccine AstraZeneca — Ваксина срещу COVID-19 (ChAdOx1-S [рекомбинантна])“, лекарствен продукт за хуманна употреба
Диспозитив
1)
Отхвърля жалбата като недопустима.
2)
Няма основание за произнасяне по молбите за встъпване на TN, на TR и останалите лица, чиито имена са посочени в приложение II, на VH и останалите лица, чиито имена са посочени в приложение II, на Stefano Del Gaudio и останалите лица, чиито имена са посочени в приложение II, и на Dieter Achtschin и останалите лица, чиито имена са посочени в приложение II.
3)
Осъжда г‑жа Heidi Amort и останалите лица, чиито имена са посочени в приложение I, да заплатят съдебните разноски.
4)
TN, TR и останалите лица, чиито имена са посочени в приложение II, VH и останалите лица, чиито имена са посочени в приложение II, Stefano Del Gaudio и останалите лица, чиито имена са посочени в приложение II, и Dieter Achtschin и останалите лица, чиито имена са посочени в приложение II, понасят съответно направените от тях съдебни разноски във връзка с молбите за встъпване.